alexandrainst/scandi-wiki huggingface dataset:
Rollo & King

Rollo & King var en dansk popgruppe fra 2000 til 2002, som besto av skolelærere Søren Poppe og Stefan Nielsen. Etter hvert kom også sangeren Signe Svendsen inn som regelmessig gjestesanger i gruppen. Rollo & King ble kjent i Danmark etter å ha vunnet Dansk Melodi Grand Prix i 2001 med sangen «Der står et billede af dig på mit bord». De kom deretter på andreplass i Eurovision Song Contest samme år på hjemmebane i Danmark.

Bakgrunn 
Gruppen ble dannet i 2000 av de to skolelærerne Søren Poppe og Stefan Nielsen. Bandnavnet Rollo & King hentet de fra . Duoen debuterte i 2000 med sangen «Ved du hvad hun sagde?», og samme år kom debutalbumet «Midt i en løbetid».

Etter hvert kom sangeren Signe Svendsen med som gjestesanger i Rollo & King, og trioen deltok i Dansk Melodi Grand Prix 2001 med sangen «Der står et billede af dig på mit bord». Sangen vant, og Rollo & King fikk dermed representere Danmark på hjemmebane i København i Eurovision Song Contest 2001. Der ble sangen oversatt til engelsk med tittelen «Never Ever Let You Go». Bidraget var sist ut i finalen og endte til slutt på andreplass, med 12 poeng fra blant andre Norge. Samme år ga gruppen ut albumet Det nye kuld.

Rollo & King ble oppløst allerede i 2002, men Signe Svendsen og Søren Poppe har siden utgitt soloprosjekter.

Diskografi

Album

Singler

Referanser

Eksterne lenker 
 
 Nuzer.dk, fanhjemmeside
 Ved du hvad hun sagde, youtube.com

Danske musikere
Deltakere i Eurovision Song Contest
Vinnere av Dansk Melodi Grand Prix
Desucon

Desucon var et av Norges største treff som omhandler japansk kultur, sci-fi og fantasy. Messen ble arrangert for første gang vinteren 2006, utvidet seg etter hvert til 4 ulike arrangement i året, og ble avviklet etter 13 år i 2018.

Historie
Desucon ble arrangert for første gang på sub.scene i Oslo i 2006. Messen omhandlet da kun japansk populærkultur, med stor vekt på anime, manga og cosplay. Dette var den første messen av sitt slag i Norge. Etter stor suksess ble Desucon arrangert igjen i 2007, denne gang i et større lokale, Oslo Kongressenter. I 2009 ble messen utvidet til også å omhandle Science fiction og Fantasy, og gikk i tillegg fra å vare kun én dag, til å bli arrangert over to dager. Fra 2013 Desucon er holdt i Norges Varemesse i Lillestrøm.

De siste årene ble desucon utvidet med tre ettdøgns arrangement som ble holdt på Norges Varemesse i Oslo. Dette var Desucon:Pop og Desucon:Cosplay&Japan.

Desucon utviklet seg til å bli ett av de største arrangementene av sitt slag i Norge, med hele 4000 besøkende i 2010.

Den 24. april 2018 ble det annonsert at Desucon 2018 vil bli den siste utgaven. I et intervju med en podcast forteller grunnlegger Alejandro Decap at de anså at det var på tide å revurdere hvordan eller om det skulle videreføres. De ville heller slutte på topp enn å drive på i fem år til og oppdage at de har ødelagt det. Han sier de ikke kan garantere at det aldri kommer tilbake, men at for dem er 13 år nå nok.

Underholdning
Besøkende kan delta i en rekke aktiviteter under arrangementet. De vanligste er foredrag, stands, og diverse konkurranser. Desucon er også et populært sted for cosplayere, og det har årlig blitt arrangert en cosplaykonkurranse med kåring av de beste kostymene. I tillegg har Desucon hatt programinnslag av blant annet Nordic Garrison, Galtvortskolen og NTNU.

Gjester
Desucon har også hatt besøk av gjester som er kjent innenfor miljøet. I 2009 fikk Desucon besøk av tegneserieskaperen Mads Eriksen, som er kjent som mannen bak blant annet tegneserien M.

I 2012 fikk Desucon besøk av Elff fra Finland. Han kom igjen året etterpå sammen med Calssara og Kamui. Både Kamui og Calssara er fra Tyskland.

Fra Desucon started med "Den Store Auksjonen, har Tron Furu vært å se på scenen, der han ødelegger ting folk måtte ønske å se bli ødelagt.

Lokaler og datoer for Desucon
 2. desember 2006 – sub.scene
 17. november 2007 – Oslo Kongressenter
 25. oktober 2008 – Oslo Kongressenter
 17. – 18. oktober 2009 – Oslo Kongressenter
 26. – 27. juni 2010 – Oslo Kongressenter
 25. – 26. juni 2011 – Oslo Kongressenter
 23. – 24. juni 2012 – Oslo Kongressenter
 29. – 30. juni 2013 – Norges Varemesse
 27. - 29. juni 2014 - Norges Varemesse
 26. - 28. juni 2015 - Norges Varemesse
 24. - 26. juni 2016 - Norges Varemesse
 23. - 25. juni 2017 - Norges Varemesse
 22. - 24. juni 2018 - Norges Varemesse

Se også
Anime
Manga
Cosplay
Science fiction
Fantasy

Referanser

Eksterne lenker
 Desucons offisielle hjemmeside
 Desu.no – Forum for Japan, Sci-Fi og Fantasy

Anime
Fantasylitteratur
Science fiction
Repeterende arrangementer etablert i 2006
Science fiction-kongresser
Orkla Industrimuseum

Orkla Industrimuseum er en avdeling av Museene i Sør-Trøndelag AS. Orkla Industrimuseum, som ligger på Løkken Verk driver Thamshavnbanen – Norges første elektriske jernbane og Gammelgruva. Utstillinger og administrasjon for Orkla Industrimuseum ligger på Informasjonssenteret i Løkken Verk sentrum.

Eksterne lenker 

Museer i Trøndelag
Kultur i Orkland
Bergverksmuseer i Norge
Orklands historie
Byggverk i Orkland
Næringsliv i Orkland
Tewolde Berhan Gebre Egziabher

Tewolde Berhan Gebre Egziabher (født 19. februar 1940) er en etiopisk aktivist, som i 2000 ble tildelt prisen Right Livelihood Award for sitt «eksemplariske arbeid for å ivareta det biologiske mangfoldet og de tradisjonelle rettighetene til bønder og lokalsamfunn».

Tewolde Berhan ble i 1963 uteksaminert fra Universitetet i Addis Abeba og fikk i 1969 doktorgrad fra Universitetet i Wales. Han returnerte til Universitetet i Addis Abeba, der han fra 1974 til 1978 var dekan ved Fakultet for vitenskap. Tewolde Berhan var medlem av National Herbarium (1978–1983) og var president for  Universitetet i Asmara (1983–1991). Etter dette ble han daglig leder for Environmental Protection Authority i Etiopia, som er en del av det etiopiske Miljøverndepartementet.

Tewolde Berhan mottok FNs øverste, Champions of the Earth, i 2006.

Referanser

Etiopiere
Religionspsykologi

Religionspsykologi er en samlende betegnelse for et fag- og forskningområde der det tas i bruk ulike psykologiske teorier og metoder.
Religionspsykologi handler om å studere religion og livssyn som opplevelse, atferd og funksjon.
Fokuset er på menneskers åndelige, eksistensielle og livssynsrelaterte erfaringer, hvordan slike erfaringer oppstår, hvilken funksjon de har for individer og grupper, og hvordan de kommer til uttrykk.

Klinisk religionspsykologi vil si at denne kunnskapen anvendes i en behandlingsmessig helsefremmende kontekst.

Se også 
Religionspsykologisk senter ved Sykehuset Innlandet HF

Helse
Religion
Forskjelv

Et forskjelv er et jordskjelv som inntreffer før en annet og større jordskjelv (hovedskjelvet), og er relatert til hovedskjelvet både i tid og sted. Man kan kun definere noe som et forskjelv etter at jordskjelvene har funnet sted, for dersom forskjelvet ikke etterfølges av et større jordskjelv, vil forskjelvet bli ansett som hovedskjelvet.

Hendelser
Forskjelv har blitt oppdraget i ca 40 % av alle moderate til store jordskjelv, og i opp til 70 % av jordskjelv med momentmagnitude over 7,0. Forskjelv kan inntreffe så lenge som 5-10 dager forut for hovedskjelvet, og så nært opptil som minutter før hovedskjelvet. For eksempel blir jordskjelvet den 2. november 2001 ansett som et forskjelv til jorskjelvet i Indiahavet den 26. desember 2006, selv om dette var to år senere.

Jordskjelvet ved Tohoku utenfor den japanske østkysten den 11. mars 2011 hadde flere forskjelv forut for det store jordskjelvet på momentmagnitude 9,0. Innledningsvis var det et forskjelv på 7,2MW to dager forut for hovedskjelvet cirka 40 kilometer unna. Dette forskjelvet ble fulgt av ytterligere tre den samme dagen, som ble målt til en intensitet av 6 MW. Et minutt før det store jordskjelvet reagerte systemet "Earthquake Early Warning", som er koblet til rundt 1 000 seismografer rundt om i Japan, og man rakk å advare millioner av mennesker via TV.

Det hender også at store jordskjelv med magnitude over 8,0 ikke har vist noen form for forskjelv i det hele tatt, for eksempel jordskjelvet i Megdog ved Tibet den 15. august 1950 som hadde en magnitude på 8,6. Ø

Mekanismer
Observasjoner av forskjelv sammenlignet med mange jordskjelv tilsier at de er en del av forberedelsesprosessen for ødeleggelsene. I en modell av jordskjelvene formet som en kaskade, starter det med en veldig liten hendelse som trigger en større, og slik fortsetter det til hovedjordskjelvet er trigget. Likevel kan man si at forskjelv, hovedskjelv og etterskjelv er en del av den samme prosessen. Dette støttes av observasjoner mellom gradering av forskjelv og etterskjelv for den samme hendelsen.

Å forutse jordskjelv
En økning i den seismiske aktiviteten i et område har blitt brukt som en metode for å forutse jordskjelv. Det mest kjente eksemplet er jordskjelvet i Haicheng i 1975 i Kina hvor en evakuering ble utløst ved økning i aktiviteten. Likevel mangler de fleste jordskjelv slike tydelige forskjelvsmønstre, noe som gjør at de kun oppfattes som små jordskjelv. Det er også et ønske om å unngå falske alarmer. Jordskjelv langs havbunnens midthavsrygger viser ofte forskjelv, noe som kan gjøre det lettere å forutse både tid og sted for jordskjelv.

Referanser

Jordskjelv
Seismologi
Direct Connect

BigBlu tidligere navn Breiband.no og Direct Connect, er et norsk teleselskap som spesielt retter seg mot distrikter og strøk der bredbånd er lite utbygget. Bedriften leverer bredbåndsløsninger til privatadresser, hytter og bedrifter. BigBlu har kontoradresse i Vestby i Viken, har om lag 20 ansatte og en omsetning på 43 millioner (2010). Daglig leder er Jan-Tore Dannemark og styreleder Viggo Finstad Nilsen.

Selskapet ble stiftet i april 2003 og har som uttalt visjon å være en distriktsvennlig bredbåndsutbygger. 

BigBlu har bygget ut bredbånd i distriktene i 105 av Norges 430 kommuner. Bredbåndsutbyggingen er gjort i områder langt utenfor sentrale strøk hvor utbyggingen har gitt bredbånd til husstander som fra før av har hatt begrenset eller ingen tilgang til bredbånd. Flere av disse prosjektene er delvis finansiert gjennom Statens Høykom-prosjekt med formål om 100 prosent bredbåndsdekning i Norge. BigBlu leverer også tjenester som prosjektering av bredbåndsutbygging for stat, kommune og næring.

Teknologi
BigBlu benytter 5,5 GHz radioteknologi, og fungerer etter fri-sikt prinsippet – sluttbrukere har eget, utvendig montert mottakerutstyr som får signaler fra nærmeste sender. Teknologien har rekkevidde på ca 10-15 km luftlinje. Senderne i masteinstallasjonene er tilknyttet andre master med lisensiert og ulisensiert radiosamband, eller har fiber/xDSL som stamnett. BigBlu leverer også xDSL og fiber på leid samband, samt kombinasjoner med radiosamband og fiber.

Eksterne lenker
 Direct Connect hjemmeside
 Breiband.no sin hjemmeside
 BigBlu sin hjemmeside 

Norske teleselskaper
Selskaper etablert i 2003
Næringsliv i Viken
Snippebolle

Snippebolle eller snippeskål er et drikkekar til øl eller melk. De fleste bevarte snippebollene er fra 1700- og 1800-tallet, men slike boller kan nok ha vært i bruk enkelte steder også et stykke ut på 1900-tallet. En snippebolle eller snippeskål er et rundt kar laget av tre med fire utstående snipper eller ører. Karet kan være skål- eller bollefomet. Ørene er oftest trekantet slik at snippebollen får et kvadratisk tverrsnitt.

Litteratur 
 Gjærder, Per (1975): Norsk drikkekar av tre. Bergen – Oslo – Tromsø
 Østby, Jon Birger (1983): Nomenklatur for drikkestell, med tegninger av Torill Sand. Oslo

Eksterne lenker
 Snippeboller i DigitaltMuseum
 Snippeskåler i DigitaltMuseum
 Nomenklatur for drikkestell

Drikkestell
Folkekunst
Øl
Claude Chappe

Claude Chappe (født 25. desember 1763 i Brûlon, Sarthe, Frankrike, død 23. januar 1805 i Paris) var en fransk oppfinner som i 1792 tok patent på et praktisk semafor-system som til slutt strakte seg over hele Frankrike. 

Dette var det første praktiske telesystemet av den industrielle tidsalder. Chappe var barnebarn av en fransk baron. Han ble utdannet ved Lycée Pierre Corneille i Rouen. Han og hans fire arbeidsledige brødre bestemte seg for å utvikle et praktisk system som skulle bestå av semafor relé stasjoner, en oppgave som ble foreslått allerede i antikken, men som aldri ble realisert. Claude bror, Ignace Chappe (1760–1829) var medlem av den lovgivende forsamlingen under den franske revolusjonen. Med hans hjelp, støttet den lovgivende forsamlingen i Frankrike et forslag om å bygge et relé linje fra Paris til Lille (femten stasjoner, ca 120 miles). I 1792 ble de første meldingene sendt mellom Paris og Lille via denne telegraf-linjen. 

I 1794 ble parisere informert via semaforen om erobringen av Condé-sur-l'Escaut fra østerrikerne mindre enn en time etter erobringen fant sted. Andre linjer ble senere bygget, inkludert en linje fra Paris til Toulon. Systemet ble ofte kopiert av andre europeiske stater, og ble brukt av Napoleon til å koordinere hele hans imperium og gi ordrer den franske hæren. I 1805, begikk Claude Chappe selvmord i Paris ved å kaste seg ned i en brønn i nærheten av hotellet han bodde på. Det ble sagt at han var dypt deprimert på grunn av sykdom, og på grunn av de mange krav fra rivaler som hadde plagiert hans systemer med semaforene. 

I 1846, godtok regjeringen i Frankrike et nytt system for elektriske telegraf-linjer. Mange advarte mot den enkle muligheten for sabotasje og avbrudd av denne elektriske tjenesten, bare ved å kutte over en ledning. Med fremveksten av den elektriske telegrafen, gjorde sakte, men sikkert at Chappe-telegrafen var over for godt, i 1852.

Referanser

Litteratur

Eksterne lenker 
 «How Napoleon's semaphore telegraph changed the world», fra BBCs nettsider (engelsk)

Franske oppfinnere
Raglan Castle

Raglan Castle er et slott like  nord for Raglan i Monmouthshire i sørøst Wales.

Eksterne lenker 
 

Slott i Wales
Monmouthshire
Drake (artist)

Aubrey Drake Graham (født 24. oktober 1986) er en canadisk artist, rapper, låtskriver og skuespiller. Han ble opprinnelig kjent for å spille karakteren Jimmy Brooks i TV-serien Degrassi: The Next Generation.

I juni 2009 signerte Drake en platekontrakt med Lil Waynes Young Money Entertainment. Han gav ut sitt første studioalbum, Thank Me Later, i 2010, og debuterte som nummer én på Billboard 200. Albumet har siden solgt til platina.

Drake har jobbet med flere andre hiphop-artister som Lil Wayne, Young Jeezy, Kanye West, Eminem og Jay-Z. Drake har vunnet flere priser, inkludert to Juno Awards i 2010 for beste nye artist, Rap Recording of the Year og en grammy for Best Rap Album med hans andre studioalbum Take Care.

Diskografi 
Studioalbum
 Thank Me Later (2010)
 Take Care (2011)
 Nothing Was The Same (2013)
 Views (2016)
  Scorpion (2018)
 Certified Lover Boy (2021)
 Honestly, Nevermind (2022)
 Her Loss (med 21 Savage) (2022)

 EP-er
 So Far Gone (2008)
 Scary Hours (2018)
 The Best in the World Pack (2019)
 Scary Hours 2 (2021)

 Mixtapes
 Room For Improvement (2006)
 Comeback Season (2007)
 So Far Gone (2009)
 If You're Reading This It's Too Late (2015)
 What a Time To Be Alive (med Future) (2015)
 More Life (2017)
 Dark Lane Demo Tapes (2020)

 Samlealbum
 Care Package (2019)

Referanser

Eksterne lenker 
 
 
 
 

Canadiske skuespillere
Canadiske rappere
Personer fra Toronto
Grammy Award-vinnere
Castaway on the Moon

Castaway on the Moon (koreansk: 김씨 표류기, Kimssi pyoryugi) er en sørkoreansk film fra 2009, skrevet og regissert av Lee Hae-jun. Filmen vant publikumsprisen under filmfestivalen Film fra sør, og hadde premiere på norske kinoer 15. april 2011.

Mark Waters skal regissere en amerikansk versjon av filmen.

Handling 
Castaway on the Moon handler om en mann som prøver å ta livet sitt, men mislykkes og havner på en ubebodd, liten øy i Hanelva, midt i Seoul. Han blir ikke etterlyst eller funnet, og må klare seg selv. Den eneste som vet om han er en kvinne som ikke har vært ute av rommet sitt på flere år. Hun får tilfeldigvis øye på ham ved hjelp av telelinsen på kameraet sitt.

Mottagelse 
Erlend Loe i Aftenposten skrev at regissøren har laget «en stor, varm og tiltrekkende merkelig kjærlighetshistorie, som avsluttes med en intensitet og patos man ikke mistenker at skal komme,» og gir den en femmer.

Referanser

Eksterne lenker 
 

Sørkoreanske filmer
Filmer fra 2009
Koreanskspråklige filmer
2009 i Sør-Korea
Bolitochara

Bolitochara er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 38 arter, tre av dem er funnet i Norge.

Utseende 
Små til middelsstore (3-5 millimeter), avlange kortvinger, gjerne brokete farget i svart eller mørkbrunt og rødlig. Antennene er gradvis tykkere mot spissen. Hodet er rundet, ganske mye tilsmalnet bakerst slik at dyret får en tydelig "hals". Pronotum er forholdsvis lite, klokkeformet sett ovenfra, blankt. Dekkvingene er tydelig bredere enn pronotum, med markerte, men litt rundede "skuldre". Beina er forholdsvis lange og slanke, spesielt er bakføttene påfallende lange.

Levevis 
Bolitochara-artene er vanlige på skogbunnen, der de er knyttet til sopper.

Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Homalotini Heer, 1839
 Slekten Bolitochara Mannerheim, 1830
 Bolitochara amabilis Motschulsky, 1861
 Bolitochara anatolica Assing, 2014
 Bolitochara annularis Fauvel, 1879
 Bolitochara bella Märkel, 1844
 Bolitochara bonariensis Bernhauer, 1934
 Bolitochara brevicornis  (Casey, 1906)
 Bolitochara carlottae  (Casey, 1911)
 Bolitochara cinctigastra Bierig, 1937
 Bolitochara columbina Motschulsky, 1858
 Bolitochara humeralis P.H. Lucas, 1846
 Bolitochara ignita Pace, 2003
 Bolitochara indica Cameron, 1939
 Bolitochara laetula  (Casey, 1906)
 Bolitochara lauferi Bernhauer, 1908
 Bolitochara lobata (K. Sawada, 1970)
 Bolitochara lucida (Gravenhorst, 1802) - finnes i Norge
 Bolitochara mulsanti Sharp, 1875 - finnes i Norge
 Bolitochara niticeps Assing, 2014
 Bolitochara obliqua Erichson, 1837 – funnet i Sverige og Danmark, ikke i Norge
 Bolitochara obsolescens  (Casey, 1906)
 Bolitochara pallidula Mannerheim, 1830
 Bolitochara persica Assing, 2014
 Bolitochara pulchra (Gravenhorst, 1806) - finnes i Norge
 Bolitochara recta Assing, 2014
 Bolitochara schusteri Bernhauer, 1908
 Bolitochara sinica Pace, 2010
 Bolitochara smetanai Pace, 1989
 Bolitochara sogdiana Gusarov, 1995
 Bolitochara spinosa (Fauvel, 1878)
 Bolitochara taiwanensis Pace, 2008
 Bolitochara tecta Assing, 2014
 Bolitochara tenuicollis Assing, 2014
 Bolitochara texana (Casey, 1906)
 Bolitochara varia Erichson, 1839
 Bolitochara varipes Sharp, 1888

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea Web Service Version 2.4 (2011) Utbredelsesdatabase for europeiske dyr.

Eksterne lenker 
 
 Bilder av europeiske arter: 

Småkortvinger
Biller formelt beskrevet i 1830
Lomechusa

Lomechusa er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 17 arter, tre av dem er funnet i Norge. De er spesialiserte på å leve sammen med maur.

Utseende  
Små til middelsstore (gjerne 3-5 millimeter), brunlige eller rødlige kortvinger, kroppen lite hårete bortsett fra hårpenslene på bakkroppen. Antennene er forholdsvis lange og slanke, særlig det spydformede ytterste leddet. Hodet er forholdsvis lite og rundt. Pronotum er bredere enn langt, bakhjørnene er utstikkende (ser ut som en normalfordelingskurve ovenfra). Dekkvingene er litt lengre og bredere enn pronotum. Bakkroppen har en rekke av hårpensler på hver side, disse blir innsatt med kjemiske stoffer som hindrer maurene i å skade billen. Det bakerste ryggleddet er dypt innbuktet. Beina er forholdsvis lange og tynne.

Levevis 
Lomechusa-artene har spesialisert seg på å leve sammen med maur. Disse artene lever i maurtuene og skiller ut kjemiske signalstoffer som gjør at de får være i fred for maurene.
Maurene slikker i seg disse stoffene fra hårpenslene på billens bakkropp. Billene tigger også mat fra maurene ved å tromme dem på hodet med antennene, som maurene også gjør med hverandre. Dersom Lomechusa-artene blir angrepet av maurene, kan de sprøyte ut forsvarsstoffer som irriterer maurene eller til og med kan drepe dem.

Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Lomechusini Fleming, 1821
 Slekten Lomechusa Gravenhorst, 1806 (synonym Atemeles Dilwyn, 1829)
 Lomechusa atlantica (C. Koch, 1937)
 Lomechusa barbarae (Schilow, 1977)
 Lomechusa bifoveolata Brisout de Barneville, 1860
 Lomechusa bordonii Hlavàč, 2005
 Lomechusa brevicornis Chen & Zhou, 2007
 Lomechusa dvoraki Hlavàč, 2005
 Lomechusa elegans Chen & Zhou, 2007
 Lomechusa emarginata (Paykull, 1789)
 Lomechusa gerardiphila Assing, 2009
 Lomechusa kishimotoi Hlavàč, 2005
 Lomechusa malaisei (Scheerpeltz, 1965)
 Lomechusa paradoxa Gravenhorst, 1806
 Lomechusa parva Chen & Zhou, 2007
 Lomechusa pubicollis Brisout de Barneville, 1860
 Lomechusa seticornis Chen & Zhou, 2007
 Lomechusa sinuata (Sharp, 1888)
 Lomechusa stangei (Reitter, 1910)
 Lomechusa yunnanensis Hlavàč, 2005

Referanser

 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Bilde av Lomechusa sp. 
 Bilde av Lomechusa emarginata: 

Småkortvinger
Biller formelt beskrevet i 1806
Marina Abramović

Marina Abramović (født 30. november 1946 i Beograd, Jugoslavia) er en New York-basert serbisk performancekunstner som begynte sin karriere i begynnelsen av 1970-årene. Hun er kjent for sin overskridende bruk av egen kropp i sine performanceforestillinger.

I 1976, etter å ha flyttet til Amsterdam, møtte Abramović den vesttyske performancekunstneren Uwe Laysiepen, som bare gikk under navnet Ulay. De innledet et privat forhold og profesjonelt samarbeid, som varte frem til 1988. Som en markering av avslutningen på forholdet, gjorde de en performance på den kinesiske mur i 1988, der de startet å gå fra hver sin ende til de møttes på midten. 

Abramović har kjøpt et eget teater som ligger to timer nord for Manhattan i Hudson, New York der hun opprettet sin egen ideelle organisasjon, Marina Abramović Institute, en stiftelse for bevaring av performancekunst. Hun ville bruker teateret til å arbeide og utvikle ideer innen video og produksjonsutstyr. På eiendommen er det også et hus, som skulle benyttes av kunstnere. Prosjektet for å bruke bygningen til dette formålet ble nedlagt på grunn av pengemangel. Per januar 2020 var bygningen til salgs.

I 2008 ble Abramović omtalt i Chiara Clementes dokumentar «Our City Dreams». Abramović er også gjenstand for en uavhengig dokumentarfilm med tittelen Marina Abramović: The Artist Is Present som er basert på hennes liv og kunstneriske ytelser. Filmen ble kringkastet i USA på fjernsynskanalen HBO.

Abramović ble i 2021 tildelt Fyrstinnen av Asturias' pris for kunst.

Referanser

Eksterne lenker 
 
 
 

Kunstnere fra USA
Personer fra Beograd
Performancekunstnere
Jugoslaviske kunstnere